Ερώτηση με αίτημα γραπτής απάντησης E-005176/2020/rev.1

προς την Επιτροπή

Άρθρο 138 του Κανονισμού

Emmanouil Fragkos (ECR)

Θέμα: Φυσικές καταστροφές στην Ελλάδα από την κακοκαιρία Ιανός

Τεράστιες καταστροφές σε δημόσια και ιδιωτική περιουσία προκάλεσε σε περιοχές της Ελλάδας, όπως η Ζάκυνθος, η Λευκάδα, η Κεφαλονιά, η Φθιώτιδα και η Καρδίτσα, η κακοκαιρία «Ιανός». Σε περιοχές της Θεσσαλίας εγκλωβίστηκαν κάτοικοι ολόκληρων χωριών, οδικά δίκτυα έχουν υποστεί μεγάλες ζημίες, χιλιάδες στρέμματα με καλλιέργειες αχρηστεύτηκαν, ενώ από την κακοκαιρία τουλάχιστον τρεις άνθρωποι έχασαν τη ζωή τους.

Ενόψει των ανωτέρω, ερωτάται η Επιτροπή:

1. Ποια ευρωπαϊκά κονδύλια βρισκόταν στη διάθεση της Ελλάδας την περίοδο 2014-2020 για την προσαρμογή στην κλιματική αλλαγή και για μέτρα πρόληψης κινδύνων και φυσικών καταστροφών και πόσα εξ αυτών πράγματι απορροφήθηκαν από την Ελλάδα για σχετικές δράσεις;

2. Βρίσκονται στη διάθεση της Ελλάδας για άμεση απορρόφηση ευρωπαϊκά κονδύλια για έργα αντιπυρικής και αντιπλημμυρικής προστασίας, καθώς και για αποζημίωση πληγέντων; Αν ναι, σε τι ποσοστό έχουν πράγματι απορροφηθεί;

3. Ζήτησε η Ελληνική κυβέρνηση να ενεργοποιηθεί το Ταμείο Αλληλεγγύης της Ε.Ε. για φυσικές καταστροφές για την αποκατάσταση των ζημιωθέντων από τις καταστροφές που προκάλεσε η κακοκαιρία «Ιανός» στην Ελλάδα;